
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

22 ΙΑΝΟΥΑΡΙΟΥ 1990 


ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 
6 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


16. Μετατροπή της Ιεράς Γυναικείας Κοινοβιακής Μονής Ανα- 

στάσεως Λουτρακιού της Ιεράς Μητροπόλεως Κορίνθου οε 
ανδρική. 1 

17. Ίδρυση της Ιεράς Ανδρικής Κοινοβιακής Μονής Αγίας Παρα¬ 

σκευής Βασιλειάδας της Ιεράς Μητροπόλεως Καστοριάς . . 2 

18. Ίδρυση Ενορίας του Ιερού Ενοριακού Ναού Αγίας Κυριακής, 

περιοχής Κουντούρας Σέλινου της Ιεράς Μητροπόλεως Κισά- 
μου και Σέλινου. 3 

19. Ίδρυση Ενορίας του Ιερού Ενοριακού Ναού Κοιμήσεως Θεοτό¬ 

κου Λαμπιρίου - Ζήριας Πατρών της Ιεράς Μητροπόλεως 
Πατρών.'.. 4 

20. Ίδρυση ενορίας του Ιερού Ενοριακού Ναού Κοιμήσεως Θεοτό¬ 

κου Ρέντη Πειραιώς της Ιεράς Μητροπόλεως Πειραιώς . . 5 

21. Ίδρυση Ανδρικού Κοινοβιακού Ησυχαστηρίου «Ο Παντοκρά- 

τωρ» Μελισσοχωρίου της Ιεράς Μητροπόλεως Λαγκαδά . . 6 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 16 (1) 

Μετατροπή της Ιεράς Γυναικείας Κοινοβιακής Μονής Αναστάσεως 
Λουτρακιού της Ιεράς Μητροπόλεως Κορίνθου σε ανδρική. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 «περί του 
Καταστατικού Χάρτου της Εκκλησίας της Ελλάδος» (ΦΕΚ 146/1977 
τ.Α’). 

2. Την αριθμ. 4911/13.12.1989 απόφαση του Πρωθυπουργού 
«Ορισμός αρμοδιοτήτων» στον Αναπληρωτή Τπουργό Εθνικής Παι¬ 
δείας και θρησκευμάτων Βασίλειο Κοντογιαννόπουλο (ΦΕΚ 896/ 

18.12.1989 τ. β·). 

' \ 

3. Τη σύμφωνη γνώμη του Σεβασμιωτάτου Μητροπολίτου Κορίνθου 
που περιλαμβάνεται στο υπ’ αριθμ. 369/14.3.88 έγγραφό του. 

4. Την έγκριση της Διαρκούς Ιεράς Συνόδου της Εκκλησίας της Ελ¬ 
λάδος, που λήφθηκε στη συνεδρίαση της 19.4.1989. 

5. Την υπ’ αριθμ. 591/1989 γνωμοδότηση του Συμβουλίου της 
Επικράτειας με πρόταση του Αναπληρωτή Υπουργού Εθνικής Παιδείας 
και θρησκευμάτων. 

Η Ιερά Γυναικεία Κοινοβιακή Μονή Αναστάσεως Λουτρακιού της Ιε¬ 
ράς Μητροπόλεως Κορίνθου μετατρέπεται σε ανδρική. 


Στον Αναπληρωτή Υπουργό Εθνικής Παιδείας· και Θρησκευμάτων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

„ Ο ΑΝΑΠΛΗΡΩΤΗΣ ΥΠΟΥΡΓΟΣ 

. ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ 

- ♦ . . . 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 17 (2) 

Ίδρυση της Ιεράς Ανδρικής Κοινοβιακής Μονής Αγίας Παρασκευής 
Βασιλειάδας της Ιεράς Μητροπόλεως Καστοριάς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 «περί του 
Καταστατικού Χάρτου της Εκκλησίας της Ελλάδος» (ΦΕΚ 146/1977 
τ.Α'). 

2. Την αριθμ. 4911/13.12.1989 απόφαση του Πρωθυπουργού 
«Ορισμός αρμοδιοτήτων» στον Αναπληρωτή Υπουργό Εθνικής Παι¬ 
δείας και θρησκευμάτων Βασίλειο Κοντογιαννόπουλο (ΦΕΚ 896/ 
18.12.1989 τ. Β'). 

3. Τη σύμφωνη γνώμη του Σεβασμιωτάτου Μητροπολίτου Καστο¬ 

ριάς που περιλαμβάνεται στο υπ’ αριθμ. 843/30.12.1989 έγγραφό 
του. ν 

4. Την έγκριση της Διαρκούς Ιεράς Συνόδου της Εκκλησίας της Ελ¬ 
λάδος, που λήφθηκε στη συνεδρίαση της 23.3.1989. 

5. Την αριθμ. 359/1989 γνωμοδότηση του Συμβουλίου της Επι¬ 
κράτειας με πρόταση του Αναπληρωτή Υπουργού Εθνικής Παιδείας και 
Θρησκευμάτων, αποφασίζουμε: 

Άρθρο μόνο. 

Ιδρύεται Ιερά Ανδρική Κοινοβιακή Μονή Αγίας Παρασκευής Βασι- 
λειάδος της Ιεράς Μητροπόλεως Καστοριάς. 

Στον Αναπληρωτή Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ {ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 18 (3) 

Ίδρυση Ενορίας του Ιερού Ενοριακού Ναού Αγίας Κυριακής, περιοχής 
Κουντούρας Σέλινου της Ιεράς Μητροπόλεως Κισάμου και Σέλινου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παρ. 2 του άρθρου 36 του Ν. 590/1977 «περί του Καταστα¬ 
τικού Χάρτου της Εκκλησίας της Ελλάδος» (ΦΕΚ 146/1977 τ.Α') σε 
συνδυασμό με τα άρθρα 2 και 3 του υπ’ αριθμ. 8/1979 κανονισμού της 
Ιεράς Συνόδου της Εκκλησίας της Ελλάδος «περί Ιερών Ναών και Ενο¬ 
ριών» (ΦΕΚ 1/1980 τ. Α'). 

2. Το άρθρο 54 του Ν. 4149/1961 «περί καταστατικού νόμου της 
εν Κρήτη Ορθοδόξου Εκκλησίας» (ΦΕΚ 41/1961 τ. Α') 

3. Την αριθμ. Τ 911/13.12.1989 απόφαση του Πρωθυπουργού 
«Ορισμός αρμοδιοτήτων» στον Αναπληρωτή Υπουργό Εθνικής Παι¬ 
δείας και Θρησκευμάτων Βασίλειο Κοντογιαννόπουλο (ΦΕΚ 896/ 

18.12.1989 τ. Β'). 

4. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Κισάμου και Σέλινου που περιλαμβάνεται στο απόσπα¬ 
σμα της υπ’ αριθμ. 6/15.2.1989 πράξεώς του. 

5. Την αριθμ. 359/1989 γνωμοδότηση του Κοινοτικού Συμβουλίου 
της Κοινότητας Σκλαβοπούλας Σέλινου Χανιών. 

6. Την υπ’ αριθμ. 596/1989 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Εθνικής Παι¬ 
δείας και θρησκευμάτων, αποφασίζουμε: 

Άρθρο μόνο. 

Ιδρύεται Ενορία του Ιερού Ναού Αγίας Κυριακής, περιοχής Κουντού¬ 
ρας Σέλινου της Ιεράς Μητροπόλεως Κισάμου και Σέλινου. 

Στον Αναπληρωτή Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Ιανουάριου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
. ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣΙΛΕΙΟΝ ΚΟΝΤΟΓΙΑΝΝΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 19 (4) 

Ίδρυση Ενορίας του Ιερού Ενοριακού Ναού Κοιμήσεως Θεοτόκου Λα- 
μπιρίου - Ζήριας Πατρών της Ιεράς Μητροπόλεως Πατρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παρ. 2 του άρθρου 36 του Ν. 590/1977 «περί του Καταστα¬ 
τικού Χάρτου της Εκκλησίας της Ελλάδος» (ΦΕΚ 146/1977 τ.Α') σε 
συνδυασμό με τα άρθρα 2 και 3 του υπ’ αριθμ. 8/1979 κανονισμού της 
Ιεράς Συνόδου της Εκκλησίας της Ελλάδος «περί Ιερών Ναών και Ενο¬ 
ριών» (ΦΕΚ 1/1980 τ. Α’). 

2. Την αριθμ. Υ 911/13.12.1989 απόφαση του Πρωθυπουργού 
«Ορισμός αρμοδιοτήτων» στον Αναπληρωτή Υπουργό Εθνικής Παι¬ 
δείας και Θρησκευμάτων Βασίλειο Κοντογιαννόπουλο (ΦΕΚ 896/ 

18.12.1989 τ. Β'). 

3. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Πατρών που περιλαμβάνεται στο απόσπασμα της υπ’ 
αριθμ. 2/1989 πράξεώς του. 

4. Την αριθμ. 3/1989 γνωμοδότηση του Κοινοτικού Συμβουλίου 
της Κοινότητας Ζήριας Ποιτρών. 

5. Την υπ’ αριθμ. 593/1989 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Εθνικής Παι¬ 
δείας και Θρησκευμάτων, αποφασίζουμε: 

Άρθρο μόνο. 

Ιδρύεται Ενορία του Ιερού Ενοριακού Ναού Κοιμήσεως Θεοτόκου 
Λαμπιρίου - Ζήριας Πατρών της Ιεράς Μητροπόλεως Πατρών. 


Στον Αναπληρωτή Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 20 (5) 

Ίδρυση ενορίας του Ιερού Ενοριακού Ναού Κοιμήσεως Θεοτόκου Ρέντη 
Πειραιώς της Ιεράς Μητροπόλεως Πειραιώς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παρ. 2 του άρθρου 36 του Ν. 590/1977 «περί καταστατικού 
χάρτου της Εκκλησίας της Ελλάδος» (ΦΕΚ 146/1977 τ. Α’) σε συν¬ 
δυασμό με τα άρθρα 2 και 3 του αριθ. 8/1979 κανονισμού της Ιεράς 
Συνόδου της Εκκλησίας της Ελλάδος «περί Ιερών Ναών και Ενοριών» 
(ΦΕΚ 1/1980 τ. Α'). 

2. Την Υ 911/13.12.1989 απόφαση του Πρωθυπουργού «ορισμός 
αρμοδιοτήτων στον Αναπληρωτή Υπουργό Εθνικής Παιδείας και Θρη¬ 
σκευμάτων Βασίλειο Κοντογιαννόπουλο» (ΦΕΚ 896/18.12.1989 τ. 
Β'). 

3. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Πειραιώς που περιλαμβάνεται στο απόσπασμα της υπ’ 
αριθ. 2/12.6.1989 πράξεώς του. 

4. Την υπ’ αριθ. 56/10.5.89 γνωμοδότηση του Δημοτικού Συμβου¬ 
λίου του Δήμου Αγίου Ιωάννου Ρέντη. 

5. Την αριθ. 594/1989 γνωμοδότηση του Συμβουλίου της Επικρά¬ 
τειας με πρόταση του Αναπληρωτή Υπουργού Εθνικής Παιδείας και 
θρησκευμάτων, αποφασίζουμε: 

Άρθρο μόνο 

Ιδρύεται ενορία του Ιερού Ενοριακού Ναού Κοιμήσεως Θεοτόκου Ρέ¬ 
ντη Πειραιώς της Ιεράς Μητροπόλεως Πειραιώς. 

Στον Αναπληρωτή Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 21 ' (6) 

Ίδρυση Ανδρικού Κοινοβιακού Ησυχαστηρίου «Ο Παντοκράτωρ» Με- 
λισσοχωρίου της Ιεράς Μητροπόλεως Λαγκαδά. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 39 παράγραφος 10 του Ν. 590/1977 (ΦΕΚ 
146/77 τ. Α') «περί του καταστατικού χάρτου της Εκκλησίας της Ελ¬ 
λάδος». 

β) Των άρθρων 108 και επόμενα του Αστικού Κώδικα. 

2. Την αριθ. Υ911/13.12.1989 απόφαση του Πρωθυπουργού 
«Ορισμός αρμοδιοτήτων στον Αναπληρωτή Υπουργό Εθνικής Παιδείας 
και Θρησκευμάτων Βασίλειο Κοντογιαννόπουλο» (ΦΕΚ 896/ 

18.12.1989 τ. Β'). 

3. Την υπ’ αριθ. 12009/25.8.1989 συμβολαιογραφική πράξη του 
συμβολαιογράφου Θεσσαλονίκης Χρήστου Β. Δαλέση με την οποία συνί- 
σταται στο Μελισσοχώριο Ίδρυμα Ανδρικού Κοινοβιακού Ησυχαστη¬ 
ρίου με την επωνυμία «Ο Παντοκράτωρ». 

4. Το υπ’ αριθ. ΔΥ/14.4.1989 έγγραφο του Σεβασμιώτατου Μη¬ 
τροπολίτη Λαγκαδά με το οποίο παρέχεται η συγκατάθεσή του για την 
ίδρυση του ανωτέρω Ησυχαστηρίου. 

5. Το υπ’ αριθ. 986/533/8.5.89 έγγραφο της Ιεράς Συνόδου της 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


37 


Εκκλησίας της Ελλάδος, με το οποίο ενέκρινε στη συνεδρίαση της 
19.4.89 τη σύσταση του αναφερόμενου Ησυχαστηρίου, με πρόταση του 
Αναπληρωτή Υπουργού Εθνικής Παιδείας και Θρησκευμάτων, αποφα¬ 
σίζουμε: 

Εγκρίνουμε τη γενομένη με την υπ’ αριθ. 12009/25.8.89 συμβο¬ 
λαιογραφική πράξη του συμβολαιογράφου Θεσσαλονίκης Χρήστου Β. 
Δαλέση σύσταση Ιερού Ανδρικού Κοινοβιακού Ιδρύματος (Ησυχαστη¬ 
ρίου) με την επωνυμία «Ο Παντοκράτωρ». 

Το ίδρυμα αυτό το οποίο είναι νομικό πρόσωπο Ιδιωτικού Δικαίου τε¬ 
λεί κάτω από την εποπτεία του εκάστοτε Μητροπολίτη Λαγκαδά και 
διέπεται από τον οργανισμό του. Κυρώνουμε τον οργανισμό του Ιερού 
Ανδρικού Κοινοβιακού Ιδρύματος (Ησυχαστηρίου) «Ο Παντοκράτωρ» 
που αποτελείται από 21 (είκοσι ένα) άρθρα και (1) μία μεταβατική διά- 
ΡΚταξη κάι καταχωρίζεται κατωτέρω. 

ΟΡΓΑΝΙΣΜΟΣ (ΚΑΤΑΣΤΑΤΙΚΟ) 

ΙΕΡΟΥ ΑΝΔΡΙΚΟΥ ΗΣΥΧΑΣΤΗΡΙΟΥ 
Ο ΠΑΝΤΟΚΡΑΤΩΡ 
ΜΕΛΙΣΣΟΧΩΡΙΟΥ ΘΕΣΣΑΛΟΝΙΚΗΣ 

Άρθρο Ιο 

Ίδρυση και νομική υπόσταση του Ησυχαστηρίου. 

«Εν ονόματι και προς δόξαν τής Αγίας και Ομαουσίου, Αδιαιρέτου 
Τριάδος» ιδρύεται ανδρικό κοινοβιακό μοναστικό ίδρυμα προσευχής και 
εργασίας με την επωνυμία «Ιερόν Ησυχαστήριο Ο ΠΑΝΤΟΚΡΑΤΩΡ» 
στα όρια της Κοινότητας Μελιασοχωρίου, του Νομού Θεσσαλονίκης, 
που αποτελεί δια παντός Νομικό Πρόσωπο Ιδιωτικού Δικαίου, αυτοτε¬ 
λές, αυτοδιοίκητο και ανεξάρτητο. ' 

Άρθρο 2ο 

Σκοπός του Ησυχαστηρίου είναι: α) η σύμφωνη με τις παραδόσεις της 
Ορθόδοξης Εκκλησίας άσκηση Μοναχικού βίου, με σκοπό την τελείωση 
και σωτηρία των εγκαταβιούντων σ’ αυτό και β) η εκκλησιαστική, πολι¬ 
τιστική και κοινωφελής διακονία των στην Εκκλησίαν και γενικώτερα 
στην Κοινωνία. 

Άρθρο 3ο 

Κοινοβιακός θεσμός. 

1. Η Μοναστική Αδελφότητα λειτουργεί σύμφωνα με το κοινοβιακό 
σύστημα των Ιερών Κοινοβιακών Μονών του Αγίου Όρους «ΑΘΩΣ». 
Έτσι όλοι οι Μοναχοί και οι Δόκιμοι τρώνε μαζί σε κοινή Τράπεζα. 
Μόνο σε ασθενή Αδελφό επιτρέπεται από τον Ηγούμενο να τρώει στο 
κελλί του. Η άσκηση της αγάπης, της υπακοής, της ταπείνωσης, της 
πρόθυμης εκτέλεσης των εσωτερικών και εξωτερικών εργασιών του 
Ησυχαστηρίου, ο απόλυτος σεβασμός προς τον Ηγούμενο και με τα 
λοιπά όργανα του Ησυχαστηρίου, η αποφυγή κάθε συναναστροφής και 
σχέσης χωρίς την άδεια του Ηγουμένου με πρόσωπα έξω από το Ησυ¬ 
χαστήριο ή το κελλί έστω και συγγενικά των Αδελφών, η μη αποδοχή 
δώρων χωρίς την άδεια του Ηγουμένου, καθώς και κάθε άλλη Μονα¬ 
χική και Χριστιανική αρετή, αποτελούν απαράβατο ηθικό διάγραμμα, 
που την τήρησή του εποπτεύουν αυστηρά ο Ηγούμενος και η Γεροντία. 

2. Μπορούν τα μέλη του Ησυχαστηρίου να ιδρύουν ή να μετέχουν σε 
νομικά πρόσωπα (σωματεία, συλλόγους, ιδρύματα) με πνευματικούς 
και μορφωτικούς σκοπούς, όπως π.χ. η Ορθόδοξη οικοδομή και καλ¬ 
λιέργεια των μελών τους, η συγγραφή και έκδοση πνευματικών βι¬ 
βλίων, η οργάνωση προσκυνημάτων επισκέψεων ή η γενικώτερη ενί¬ 
σχυση των προσκυνημάτων της ορθοδοξίας μας, η συμπαράσταση στις 
ανάγκες της εξωτερικής Ιεραποστολής κ.λ.π. 

Τα νομικά αυτά πρόσωπα διατηρούν ιδιαίτερη υπόσταση (διοικητική, 
περιουσιακή, διαχειριστική) ανεξάρτητη από την υπόσταση του Ησυχα- 
ΡΚστηρίου, το οποίο θα δίνει μόνο πνευματικές κατευθύνσεις σ’ αυτά. 

Άρθρο 4 

Κανονικά δικαιώματα του οικείου Επισκόπου 

Το Ησυχαστήριο ανήκει στην Εκκλησιαστική περιφέρεια της Ιεράς 
Μητρόπολης Λαγκαδά και βρίσκεται υπό την πνευματική προστασία 
του Επισκόπου της. Συγκεκριμένα πνευματική προστασία ασκεί ο Επί¬ 
σκοπος της περιοχής στην οποία ανήκει το Ησυχαστήριο, μνημονεύεται 
σ" όλες τις Ιερές Ακολουθίες καθώς ορίζει η Τάξη της Ορθόδοξης Εκκλη¬ 
σίας και ασκεί τα ακόλουθα δικαιώματα: 1) Δίνει την ευλογία του στον 
Ηγούμενο , που εκλέγει την Αδελφότητα. 2) Δίνει την ευλογία του για 
την κουρά των Δοκίμων σε Μικρόσχημους και Μεγαλόσχημους Μονα¬ 
χούς. 3) Τελεί τις χειροτονίες των Κληρικών μελών του Ησυχαστηρίου 
μετά από πρόταση της Γεροντίας. 4) Ασκεί πειθαρχικό έλεγχο αυτοδί¬ 
καια ή μετά από πρόταση πάντοτε και εισήγηση της Γερόντιας σε κάθε 


παρεκτρεπόμενο Κληρικό ή Μοναχό που θα πέσει σε περάπτωμα που 
επισύρει ως κύρωση σύμφωνα με τους Ιερούς Κανόνες την προσωρινή ή 
την οριστική αποβολή του από το Ησυχαστήριο ή και βαρύτερη ακόμη, 
και τον παραπέμπει στο αρμόδιο Εκκλησιαστικό Δικαστήριο εφαρμόζο¬ 
ντας το σχετικό νόμο. 

Άρθρο 5 
Δόκιμοι Μοναχοί 

α) Όποιος επιθυμεί να έρθει στο Ησυχαστήριο ως Δόκιμος, για να γί¬ 
νει αργότερα μέλος του, πρέπει να είναι Ορθόδοξος Χριστιανός, ηλικίας 
18 μέχρι 45 ετών, να έχει καλή; σχετικά, σωματική υφεία και οπωσδή¬ 
ποτε να είναι ψυχικά και διανοητικά υγιής και να είναι άγαμος ή χήρος 
χωρίς παιδιά ενήλικα. Για να γίνει δεκτός Δόκιμος μικρότερης ή μεγα¬ 
λύτερης ηλικίας από την καθορισμένη, αποφασίζει η Γερόντια αιτιολο¬ 
γημένα μετά από πρόταση του Ηγουμένου. Η αίτηόη του υποψηφίου 
κρίνεται έξι μήνες μετά την είσοδό του. Το χρονικό αυτό διάστημα απαι¬ 
τείται για την παρακολούθηση του τρόπου ζωής του και γενικά όλης της 
διαγωγής του μέσα στο Ησυχαστήριο. 

β) Η πρόσληψη και η αποβολή των Δοκίμων ανήκει στην αποκλει¬ 
στική και ανεξέλεγκτη αρμοδιότητα και κρίση της Γερόντιας. 

γ) Η δοκιμασία διαρκεί τουλάχιστον για μία τριετία. Σε εξαιρετικές 
περιπτώσεις για τις οποίες προβλέπει ο I. Κανόνας της πρωτοδευτέρας 
Συνόδου, ο χρόνος της δοκιμασίας είναι δυνατό να περιορισθεί στους έξι. 
(6) μήνες, υπό τον όρο ο Δόκιμος να είναι τολάχιστον 21 χρόνων. Οι δό¬ 
κιμοι Μοναχοί στη διάρκεια της δοκιμασίας τους προσφέρουν στο Ησυ¬ 
χαστήριο εργασία που καθορίζεται από τον Ηγούμενο και τη Γερόντια. 

δ) Οι Δόκιμοι Μοναχοί, επειδή δεν είναι μέλη της Αδελφότητας του 
Ησυχαστηρίου, δεν' παρευρίσκονται στις συνάξεις της και αν με την 
άδεια της Γερόντιας παρευρεθούν, δεν έχουν δικαίωμα ψήφου. 0 Δόκι¬ 
μος γίνεται μέλος της Αδελφότητας μόνο με την Μοναχική κουρά ή την 
χειροτονία σε ιερατικό βαθμό. 

ε) Όσα ορίζονται στην παράγραφο γ’ του άρθρου 6 για τα μέλη της 
Αδελφότητας ισχύουν και για τους Δοκίμους. 

Άρθρο 6 

Μέλη της Αδελφότητας 

α) Μέλη της Αδελφότητας του Ησυχαστηρίου είναι τόσο οι Μοναχοί 
και Κληρικοί, που εγκαταβιούν σ’ αυτό, όσο και όσοι είναι γραμμένοι 
στα μητρώα του, πιθανόν όμως διαμένουν εκτός αυτού, γιατί έχουν ανα- 
λάβει στον κόσμο πνευματική διακονία. Μια τέτοια διακονία μπορεί να 
αναλάβει Αδελφός μόνο με την υπόδειξη και άδεια του Ηγουμένου και 
της Γερόντιας και με την ευλογία πάντοτε τ,ρμ οικείου Επισκόπου. Μπο¬ 
ρεί και Ηγούμενος να έχει τέτοια διακονία και τη συγκατάθεση της Γε¬ 
ρόντιας και την ευλογία του οικείου Επισκόπου, υπό τον όρον ότι αυτό 
δεν θα παρεμποδίζει την άσκηση των καθηκόντων του, ούτε θα βλάπτει 
κατ’ άλλο τρόπο την ομαλή και απρόσκοπτη λειτουργία του Ησυχαστη¬ 
ρίου. Οι Αδελφοί που εγκαταβιούν εντός του Ησυχαστηρίου, ασκούν 
διάφορα διακονήματα τα οποία κατανέμει ο Ηγούμενος ανάλογα με την 
ηλικία τους, τις ικανότητές τους κ.λ.π. 

β) Η σειρά των Αδελφών ορίζεται ιεραρχικά ως εξής: 1) Μεταξύ 
Κληρικών προηγείται ο ανώτερος κατά το βαθμό ή το οφφίκιο, μεταξύ 
δε ίσων, όποιος έχει τα πρεσβεία της χειροτονίας. 2) Μεταξύ Μοναχών, 
προηγείται όποιος έχει τα πρεσβεία της κουράς. 3) Μεταξύ Κληρικών 
και Μοναχών, προηγούνται οι Κληρικοί. 4) Ο Ηγούμενος και τα Μέλη 
της Γ εροντίας προηγούνται απ’ όλους, άσχετα από τον ιερατικό βαθμό 
που έχουν και ανεξάρτητα από τα πρεσβεία κουράς ή χειροτονίας. 5) 
Μεταξύ των μελών της Γ εροντίας τηρείται ανάλογα η τάξη του ιερατι¬ 
κού βαθμού, των πρεσβειών της χειροτονίας ή κουράς, γ) Απαγορεύεται 
τελείως η απομάκρυνση από το Ησυχαστήριο οποιοσδήποτε Μοναχού, 
χωρίς ειδική έγγραφη άδεια του Ηγουμένου, αν πρόκειται για απουσία 
μέχρι δέκα (10) ημερών και της Γερόντιας, αν πρόκειται για απουσία 
περισσότερου χρόνου. Οι άδειες χορηγούνται μόνο για λόγους ασθένειας 
ή για εξαιρετικά σοβαρή εργασία του Αδελφού. 

δ) Για να φύγει οριστικά ο Αδελφός από το Ησυχαστήριο και να εγ¬ 
γραφεί-σε άλλη Μοναστική Αδελφότητα πρέπει να λάβει κανονικό Απο¬ 
λυτήριο από τον οικείο Επίσκοπο μετά από συγκατάθεση και πρόταση 
της Γερόντιας. Το ίδιο ισχύει και για Αδελφό άλλου Μοναστικού καθι- 
δρύματος που επιθυμεί να εισέλθει στο Ησυχαστήριο με την απαραίτητη 
και πάλι προϋπόθεση ότι η Γερόντια θα συγκατατεθεί για την είσοδό 
του. Στον Αδελφό που φεύγει κατ’ αυτό τον τρόπο, η Γ εροντία οφείλει να 
επιτρέψει να λάβει μάξι του όλα τα είδη προσωπικής χρήσης (ιερές εικό¬ 
νες, βιβλία, ενδύματα, σκεπάσματα, σκεύη κ.λ.π.) τα οποία έφερε ο 
ίδιος όταν ήρθε στο Ησυχαστήριο ή τα απέκτησε με την' άδεια της Γ ερο¬ 
ντίας από δωρεά, κληρονομιά κ.λ.π. Η ολοκληρωτική ή μερική επι- 

στροφή περιουσιακών στοιχείων που μεταβιβάσθηκαν απ’ αυτόν στο 
Ησυχαστήριο ή η καταβολή οποιασδήποτε αποζημιώσεως γι’ αυτά, 
αφήνεται στην ελεύθερη και ανεξέλεγκτη κρίση της Αδελφότητας, γιατί 
ο απερχόμενος δεν έχει κανένα δικαίωμα πάνω σ’ αυτά εφόσον ήδη απο¬ 
τελούν περιουσία του Ησυχαστηρίου. 

ε) Η Αδελφότητα ασκεί τα δικαιώματα τα οποία ρητά απονέμονται σ’ 
αυτήν από τον παρόντα Οργανισμό. Επίσης αποφασίζει για κάθε ειδική 
περίπτωση που δεν προβλέπεται από τον Οργανισμό με πλειοψηφϊα των 
τεσσάρων πέμπτων (4/5) του συνόλου των μελών της, επίσης και για 
την ερμηνεία τυχόν ασαφών διατάξεών του. 

στ) Η Αδελφότητα συγκαλείται για τους λόγους και κατά τον τρόπο 
που ορίζει ο παρών Οργανισμός. 

ζ) Κατά τις συνάξεις της Αδελφότητας υπάρχει απαρτία εφόσον οι 
παρόντες στη συνεδρία είναι περισσότεροι από τους απόντες εκτός από 
τις περιπτώσεις εκείνες για τις οποίες προβλέπεται αυξημένος αριθμός 
παρόντων μελών. Αν μερικοί από τους απόντες έχουν έγγραφα εξουσιο¬ 
δοτήσει άλλα μέλη της Αδελφότητας να ψηφίσουν επ ’ ονόματί τους, θε¬ 
ωρούνται ως παρόντες. Κανείς δε μπορεί να εξουσιοδοτηθεί από περισ¬ 
σότερα των δύο μελών για να τα εκπροσωπήσει κατά την ψηφοφορία. 

η) Οι αποφάσεις λαμβάνονται κατ’ απόλυτη πλειοψηφϊα των μελών 
τα οποία παρίστανται στη συνεδρία και ψηφίζουν, εκτός από τις περι¬ 
πτώσεις εκείνες για τις οποίες ο παρών Οργανισμός προβλέπει αυξη¬ 
μένη πλειοψηφϊα. Σε περίπτωση ισοψηφίας, επαναλαμβάνεται η ψηφο¬ 
φορία. Αν και πάλι προκύψει ισοψηφία, τότε αν πρόκειται για φανερή 
ψηφοφορία, υπερισχύει η ψήφος του προεδρεύοντος, αν πρόκειται δε για 
μυστική ψηφοφορία, τίθεται κλήρος. 

Άρθρο 7 

Η Διοίκησή του Ησυχαστηρίου και τα όργανά της. 

Η Διοίκηση του Ησυχαστηρίου ανήκει όσον αφορά τον πνετυματικό 
τομέα στον Ηγούμενο, όσον αφορά δε τους λοιπούς τομείς στη Γεροντία 
και την Αδελφότητα η οποία αποτελεί το ανώτατο διοικητικό όργανο 
του Ησυχαστηρίου. 

Άρθρο 8 

Τά καθήκοντα του Ηγουμένου. 

α) Ο Ηγούμενος είναι ο Πνευματικός Πατέρας της Αδελφότητας, 
ασκεί κάθε πνευματική εξουσία εφ’ όλων των μελών και μεριμνά άγρυ¬ 
πνα για την πνευματική προκοπή τους. Παρακολουθεί τον τρόπο ζωής 
κάθε Αδελφού, παρακινεί, καθοδηγεί, συμβουλεύει, επιπλήττει, τιμωρεί 
και γενικά λαμβάνει κάθε τρόπο που συντελεί, στην κατά Χριστό μόρ¬ 
φωση των Αδελφών'και εποπτεύει την ακριβή εκτέλεση των διακονημά- 
των που αναθέτει στον κάθε αδελφό αυτός και η Γερόντια. 

β) Ο Ηγούμενος παρίσταται στις Συνάξεις της Γερόντιας και της 
Αδελφότητος, εκτός από την περίπτωση που είναι υπό κατηγορίαν, 
οπότε προεδρεύει ο Αδελφός της Γερόντιας που έχει τα πρεσβεία. Όταν 
εμποδίζεται και αυτός, προεδρεύει ο επόμενος κ.ο.κ. Αν εμποδίζονται 
όλα τα μέλη της Γεροντίας προεδρεύει στην Αδελφότητα ο πρώτος κατά 
την τάξη Αδελφός, κι αν εμποδίζεται κι αυτός, ο επόμενος κ.ο.κ. 

γ) Ο Ηγούμενος εκπροσωπεί το Ησυχαστήριο ενώπιον κάθε δικαστη¬ 
ρίου και γενικά ενώπιον κάθε Αρχής και κάθε φυσικού ή νομικού Προ¬ 
σώπου. 

δ) Για κάθε ειδική υπόθεση ή και κατηγορία υποθέσεων μπορεί, μετά 
από απόφαση της Γερόντιας, να εκπροσωπήσει το Ησυχαστήριο και 
οποιοδήποτε άλλο μέλος του. Ακόμη είναι δυνατό και σε Δόκιμο Μο¬ 
ναχό να ανατεθεί αυτή η εκπροσώπηση καθώς και σε Νομικό Σύμ¬ 
βουλο. 

ε) Ο Ηγούμενος επειδή εκπροσωπεί τον οικείο Επίσκοπο μέσα στο 
Ησυχαστήριο: 1) δίδει στους Αδελφούς γραπτή άδεια ν’ απουσιζσουν 
έξω από την Εκκλησιαστική περιφέρεια στην οποία ανήκει το Ησυχα¬ 
στήριο (για να κινηθούν μέσα στην περιφέρεια είναι αρκετή, αλλ’ απα¬ 
ραίτητη η προφορική άδειο: και 2) επιτρέπει σε ευλαβείς κληρικούς από 
άλλες Εκκλησιαστικές περιφέρειες που έχουν κανονική ιερωσύνη και 
επισκέπτονται τυχόν το Ησυχαστήριο, να ιερουργούν σ’ αυτό. Συμπλη¬ 
ρωματικά εφαρμόζονται οι διατάξεις του άρθρου 56 του Καταστατικού 
Χάρτη της Εκκλησίας της Ελλάδος (Ν. 590/1977). 

Άρθρο 9. 

Τα προσόντα του Ηγουμένου. 

Ο Ηγούμενος πρέπει να είναι Κληρικός, να έχει βαθμό ΓΙρεσβυτέρου 
να διακρίνεται για το ζήλο του, την αρετή και τις ικανότητές του. Σε 
απόλυτη ανάγκη και εφ’ όσον δεν υπάρχουν Πρεσβύτεροι στην Αδελφό¬ 
τητα ή δεν δέχονται να αναδειχθούν Ηγούμενοι ή δεν κρίνονται κατάλ¬ 
ληλοι, ως Ηγούμενος μπορεί να εκλεγεί και Διάκονος ή και απλός Μο¬ 


ναχός, αλλά μόνο για τετραετή θητεία. Η επανεκλογή του επιτρέπεται 
απεριόριστα. Μετά τη λήξη της τετραετίας γίνεται νέα εκλογή Ηγουμέ¬ 
νου, έστω κι αν αυτός χειροτονήθηκε εν τω μεταξύ Πρεσβύτερος, εκτός 
αν με πρακτικό το οποίο υπογράφεται από τα δύο τρίτα (2/3) του συνό¬ 
λου των μελών της Αδελφότητας υποδειχθεί αυτός οριστικός Ηγούμε¬ 
νος. 

β) Παραιτούμενος ή παύμένος Ηγούμενος, μπορεί να εκλεγεί εκ νέου, 
εφόσον εξέλιπαν οι λόγοι της παραίτησης ή της παύσης του και εφόσον 
χηρεύσει η θέση του Ηγουμένου. 

γ) Κανείς Αδελφός δεν επιτρέπεται να θέτει υποψηφιότητα Ηγουμέ¬ 
νου ή να επιδιώκει την εκλογή του. Η εκλογή του Ηγουμένου πρέπει να 
προέρχεται από την πρωτοβουλία και την ελεύθερη κρίση των Αδελφών, 
οι οποίοι θα συμβουλεύονται ο ένας τον άλλο και ιδίως θα ζητούν με την 
προσευχή και τον φωτισμό από τον Κύριο. 

δ) Σε περίπτωση απουσίας ή ασθένειας του Ηγουμένου, αν ο ίδιος δεν 
έχει ορίσει αντικαταστάτη του οποιοδήποτε από τους Αδελφούς, τον 
αναπληρώνει ωες Τοποτηρητής αυτοδικαίως για κάθε περίπτωση ο 
Αδελφός της Γερόντιας που έχει τα πρεσβεία. Αν αυτός εμποδίζεται, 
εφαρμόζονται οι διατάξεις της παραγράφου β' του 8ου άρθρου του παρό¬ 
ντος Οργανισμού (Κανονισμού). Ο Τοποτηρητής είτε ορίζεται από τον 
Ηγούμενο, είτε αναλαμβάνει αυτοδικαίως ακθήκοντα σύμφωνα με την 
παραπάνω διαδικασία προεδρεύει, προεδρεύει όχι μόνο της Αδελφότη- 
ΡΚτας, αλλά και της Γερόντιας έστω κι αν δεν είναι μέλος της. 

Άρθρο 10 
Εκλογή Ηγουμένου 

Ο Ηγούμενος εκλέγεται από την Αδελφότητα του Ησυχαστηρίου σε 
ειδική Σύναξη, η οποία ευρίσκεται σε απαρτία, εφ’ όσον παρίστανται 
τουλάχιστον τα τρία τέταρτα (3/4) του όλου αριθμού των μελών της, 
σύμφωνα με την ακόλουθη ειδικότερη διαδικασία: α) Μέσα σε μία εβδο¬ 
μάδα από τον θάνατο ή την παραίτητη ή την παύση του Ηγουμένου, ο 
Τοποτηρητής. δηλαδή ο Αδελφός της Γερόντιας που έχει τα πρεσβεία, ο 
οποίος και αναπληρώνει τον Ηγούμενο κατά το διάστημα που μεσολα- 
σβεί, συγκαλεί την Γερόντια, η οποία μετά από Θεία Λειτουργία, συσκέ¬ 
πτεται και ορίζει ημέρα Συνάξεως των μελών της Αδελφότητας για την 
εκλογή Ηγουμένου. 

Η μέρα που θα ορισθεί δεν πρέπει να ξεπερνά το εικοσαήμερο από την 
σύγκλιση της Γερόντιας και ανακοινώνεται στην Αδελφότητα τουλάχι¬ 
στο πριν από επτά (7) ακέραιες μέρες, με τοιχοκόλληση έξω από την 
πύλη του Ναού και έξω απ’ την πόρτα της Τράπεζας, με επιστολή δε συ¬ 
στημένη στους Αδελφούς που τυχόν διαμένουν εκτός του Ησυχαστηρίου. 

β) Η εκλογή γίνεται μετά από Θεία Λειτουργία, μέσα στο Ναό, με 
μυστική ψηφοφορία ενώπιον της Γ εροντίας, η οποία αποτελεί την Εφο¬ 
ρευτική Επιτροπή υπό την Προεδρία του Τοποτηρητή. Αν για οποιοδή- 
ποτε λόγο δεν υπάρχει Γ εροντία, την Εφορευτική Επιτροπή αποτελούν 
τα τρία προηγούμενα ως προς την τάξη της Αδελφότητας υπό την προε¬ 
δρία του πρώτου απ’ αυτά, το οποίο ασκεί αυτοδικαίως καθήκοντα Το¬ 
ποτηρητή. Η Επιτροπή αυτή, επειδή δεν υπάρχει Γερόντια, φροντίζει 
και για τη σύγκληση της Αδελφότητας, σύμφωνα με την παράγραφο α’ 
αυτού του άρθρου. 

γ) Πριν από την έναρξη της εκλογής, πρέπει να διαπιστωθεί ότι υπάρ¬ 
χει απαρτία. Αν τυχόν δεν υπάρχει, η εκλογή αναβάλλεται για την ίδια 
ώρα της επόμενης ημέρας. Η αναβολή επαναλαμβάνεται με τον ίδιο 
τρόπο για μια ακόμη μέρα, οπότε προχωρεί η εκλογή με οποιαδήποτε 
απαρτία της Συνάξεως. 

■ δ) Κάθε ψηφοφόρος καλείται από τον Τοποτηρητή κατά την ιεραρ¬ 
χική σειρά που αρχίζει από τους νεωτέρους και δίνεται σ’ αυτόν ένα μι¬ 
κρό λευκό χαρτί, που σφραγίζεται με την σφραγίδα του Ησυχαστηρίου 
τη στιγμή που παραδίνεται. Ο Ψηφοφόρος απομακρύνεται σε μία γωνία 
του Ναού και αναγράφει στο Ψηφοδέλτιο μυστικώς και ιδιοχείρως, ανε¬ 
πηρέαστα και χωρίς προσωποληψία του Αδελφού που κρίνει κατάλληλο 
για το αξίωμα του Ηγουμένου. Το ψηφοδέλτιο θεωρείται άκυρο αν ανα¬ 
γραφούν περισσότερα ονόματα. Μετά την αναγραφή του ονόματος στο 
Ψηφοδέλτιο ο ψηφοφόρος το τυλίγει καλά σαν κλήρο και το ρίχνει στο 
σφραγισμένο ψηφοδόχο κιβώτιο. Κατόπιν υπογράφει στον ονομαστικό 
κατάλογο των ψηφοφόρων Αδελφών, τον οποίο τηρεί ο Τοποτηρητής με 
το γραμματέα του Ησυχαστηρίου. Σε περίπτωση Αγράμματου Μονα¬ 
χού, καλεί αυτός τον Πρόεδρο και δύο μέλη της Εφορευτικής Επιτροπής 
ιδιαίτερα και υποδεικνύει να οιναγράψουν το όνομα της εκλογής τού και 
ρίχνει ο ίδιος το ψηφοδέλτιο μέσα στο κιβώτιο. Μετά το τέλος της ψηφο¬ 
φορίας, η Εφορευτική Επιτροπή αποσφραγίζει το ψηφοδόχο κιβώτιο 
ενώπιον των μελών της Αδελφότητας, βγάζει και μονογράφει κάθε ψη¬ 
φοδέλτιο και καταχωρεί το αποτέλεσμα της ψηφοφορίας στο Βιβλίο 
Πρακτικών του Ησυχαστηρίου. Στη συνέχεια στο ίδιο πρακτικό κατα- 

χωρείται αριθμητικά ο αριθμός των ψήφων που έλαβε κάθε Αδελφός και 
ο αριθμός των ψήφων που έλαβε ο πλειοψηφήσας Αδελφός ('/έ και 1 του 
αριθμού των ψηφισάντων μελών της Αδελφότητας). Αυτός θεωρείται 
εκλεγείς Ηγούμενος. Αμέσως μετά το τέλος της εκλογής και την υπο¬ 
γραφή του εν λόγω Πρακτικού από όλα τα παρόντα μέλη της Αδελφότη¬ 
τας, γίνεται ευχαριστήρια προσευχή και κατ’ αυτόν τον τρόπον ολοκλη¬ 
ρώνεται και τελειώνει τυπικά και ουσιαστικά η διαδικασία αναδείξεως 
Ηγουμένου. Αν κάποιο από τα μέλη αρνηθεί να υπογράψει, γίνεται σχε¬ 
τική αναφορά της άρνησής του στο I Ιρακτικό το οποίο καθίσταται έγκυρο 
με την υπογραφή του από τα υπόλοιπα μέλη. Όσοι τυχόν αρνούνται να 
υπογράψουν και διαπιστωθεί από την προβαλλομένη δικαιολογία τους 
ότι αποβλέπουν στο να εμποδίζουν την ομαλή λειτουργία του Ησυχα¬ 
στηρίου υπόκεινται σε πειθαρχικά μέτρα. Αντίγραφο αυτού του Πρακτι¬ 
κού με την φροντίδα της Εφορευτικής Επιτροπής αναρτάται στην Πύλη 
του Ιερού Ναού επί οκτώ (8) μέρες μετά την εκλογή. 

ε) Αν κανείς δεν λάβει την απόλυτη πλειοψηφία των παρόντων μελών 
της Αδελφότητας, επαναλαμβάνεται την ίδια ώρα η ψηφοφορία κατά 
τον Ιδιο τρόπο. Αν και πάλι κανείς δεν λάβει την παραπάνω απόλυτη 
πλειοψηφία, γίνεται τρίτη ψηφοφορία την επομένη μέρα, μεταξύ των 
τότε παρόντων, ανεξερτήτως αριθμού, οπότε εκλέγεται ο πλειοψηφήσας 
σχετικά. Σε περίπτωση ισοψηφίας επαναλαμβάνεται την ίδια ώρα η ψη¬ 
φοφορία. Αν και πάλι υπάρξει ισοψηφία εκλέγεται εκείνος που έχει τα 
πρεσβεία, είτε κουράς, είτε ιερωσύνης. Σε περίπτωση ισοψηφίας δύο, 
του ενός Κληρικού και του άλλου Μοναχού, προτιμάται ο Κληρικός. 

στ) Μέσα σ’ ένα δεκαπενθήμερο από την εκλογή, η Γεροντία υποβάλ¬ 
λει έγγραφο στον οικείο Επίσκοπο με το οποίο αναγγέλεται η εκλογή 
του νέου Ηγουμένου και ζητούνται οι ευλογίες του. Ο Επίσκοπος, αν ευ¬ 
δοκεί προβαίνει κατόπιν με ειδική Τελετή, την ημέρα που ο ίδιος ορίζει, 
στην εγκατάσταση του νέου Ηγουμένου. 

ζ) Σε περίπτωση υποβολής ενστάσεων κατά του κύρους της εκλογής, 
τις εξετάζει χωρίς αναβολή μέσα σε πέντε (5) μέρες από την υποβολή 
τους η Αδελφότητα που συγκαλείται για το σκοπό αυτό από την Γ ερο¬ 
ντία. Αν η εκλογή ακυρωθεί με απόφαση της πλειοψηφίας των μελών 
της Αδελφότητας, γίνεται νέα - εκλογή, σύμφωνα με τις διατάξεις του 
παρόντος άρθρου μέσα σε είκοσι (20) μέρες από τήν έκδοση της αποφά- 
σεως. Συγχρόνως με την υποβολή ενστάσεως και μέχρι την εξέτασή 
της, ο Ηγούμενος απέχει από την άσκηση των καθηκόντων του και ανα¬ 
πληρώνεται από Τοποτηρητή. Ενστάσεις κατά τους κύρους της Εκλο- 
ΡΚγής υποβάλλονται μόνο από τα μέλη της Αδελφότητας και αποκλει¬ 
στικά μέσα σε τρεις (3) μέρες από την εκλογή. 

Άρθρο 11 

Παύση του Ηγουμένου 

α) Ο Ηγούμενος εκτός από την ειδική περίπτωση της παραγράφου α 
του άρθρου 9, είναι ισόβιος. Παύση του χωρεί μόνο στις εξής περιπτώ¬ 
σεις: 1) Αν περιπέσει σε αίρεση ή διαπράξει βαρειά ηθικά ή κανονικά πα¬ 
ραπτώματα. 2) Αν αποδεχθεί ανεπαρκής ή αδιάφορος για την καλή λει¬ 
τουργία του Ησυχαστηρίου ή παραβιάζει συστημαστικά και εκούσια τον 
παρόντα Οργανισμό και δε διορθωθεί μετά από δύο γραπτές συστάσεις 
της Γερόντιας, από τις οποίες η δεύτερη θα υποβληθεί τουλάχιστο μετά 
τρίμηνο ή αν αποδειχτεί ότι καταδολιεύετο την περιουσία του Ησυχα¬ 
στηρίου. 3) Αν προσβληθεί από αρρώστια βαρειά και ανίατη που καθι¬ 
στά αδύνατη την εκτέλεση των καθηκόντων του. 

β) Στην πρώτη περίπτωση εκπίπτει αυτόματα από το αξίωμα μόλις 
καταδικαστεί τελεσίδικα από τα αρμόδια Εκκλησιαστικά Δικαστήρια, 
σύμφωνα με τους Ιερούς Κανόνες σε ποινή μεγαλύτερη από τριετή αργία 
ή όταν πρόκειται για απλό Μοναχό, σε ποινή αναλόγου βάρους. 

γ) Στη δεύτερη περίπτωση και στην περίπτωση που η ποινή που του 
επιβλήθηκε είναι ελαφρότερη, παύεται από την Αδελφότητα με πλειοψη¬ 
φία των τριών τετάρτων (3/4) του συνόλου των μελών της. 

δ) Στην τρίτη περίπτωση κηρύσσεται κενή η θέση του από την Γ ερο¬ 
ντία εφόσον τρεις ιατροί που καλούνται από την Γερόντια, μετά από 
απόφαση της Αδελφότητας, γνωματεύσουν εγγράφως και ομοφώνους 
ότι συντρέχει ο αναφερόμενος λόγος. Κατά της γνωματεύσεως αυτής 
των ιατρών, έχει το δικαίωμα ο Ηγούμενος μέσα σ’ ένα εικοσαήμερο 
από την κοινοποίησή της, να υποβάλει ένσταση στη Γερόντια, η οποία 
πλέον είναι υποχρεωμένη να απευθυνθεί στον οικείο Επίσκοπο για να 
παραπεμφθεί η υπόθεση στην Υγειονομική Επιτροπή, την αρμόδια για 
τους Εφημερίους, Ιερείς. 

Η απόφαση αυτής της Επιτροπής, όταν ληφθεί κατά πλειοψηφία, εί¬ 
ναι αμετάκλητη. Αν ο Ηγούμενος δεν υποβάλλει την αναφερθείσα έν¬ 
σταση εντός της ορισμένης προθεσμίας, η θέση του κηρύσσεται κενή 
μετά δέκα μέρες από τη λήξη της προθεσμίας. 

ε) Σε περίπτωση πειθαρχικών παραπτωμάτων με μικρότερη βαρύ¬ 


τητα, που δεν επισείουν παύση, μπορεί να επιβληθεί στον Ηγούμενο με 
πλειοψηφία των τριών τετάρτων (3/4) του συνόλου των μελών της 
Αδελφότητας, η ποινή της αργίας από τα καθήκοντά του μέχρι έξι (6) 
μήνες. Στη διάρκεια της αργίας του αναπληρώνεται σε κάθε περίπτωση 
από τον Τοποτηρητή, σύμφωνα με τις διατάξεις της παραγράφου β’ του 
άρθρου 8. 

Άρθρο 12 

Εκλογή της Γερόντιας 

α) Η Γερόντια αποτελείται από τον Ηγούμενο με δύο μέλη, εφόσον ο 
αριθμός των μελών της Αδελφότητας που εγκαταβιούν μόνιμα μέσα στο 
Ησυχαστήριο δεν είναι μεγαλύτερος των δεκαπέντε και από τον Ηγού¬ 
μενο και τέσσερα μέλη εφόσον ο αριθμός τους είναι μεγαλύτερος. 

β) Η θητεία των μελών της Γεροντίας είναι τετραετής, αρχίζει από 
την 1η Ιανουάριου του πρώτου έτους της τετραετίας και λήγει την 31η 
Δεκεμβρίου του τετάρτου έτους της τετραετίας. 

γ) Όταν ο αριθμός αυτών που είναι μέλη της Αδελφότητας ήδη από 
πενταετίας είναι στο διπλάσιο του αριθμού των μελών της Γ εροντίας, τα 
μέλη της Γ εροντίας πρέπει να λαμβάνονται απ’ αυτά και όχι από τους 
νεώτερους, εκτός αν οι παλίότεροι δεν δέχονται να γίνουν μέλη της Γε¬ 
ρόντιας. Επανεκλογή των μελών της Γερόντιας επιτρέπεται απεριόρι¬ 
στα. 

δ) Η εκλογή για την ανάδειξη μελών της νέας Γερόντιας διεξάγεται 
κατά το μήνα Οκτώβριο ή Νοέμβριο του έτους κατά το οποίο λήγει η 
θητεία των μελών της προηγούμενης Γ εροντίας, την ημέρα που θα ορί¬ 
σει η εν ενεργεία Γερόντια. 

ε) Η εκλογή διεξάγεται όπως και η εκλογή του Ηγουμένου και κάθε 
ψηφοφόρος αναγράφει τόσο ονόματα Αδελφών, όσον προβλέποχται για 
τον αριθμό των μελών της Γερόντιας ή και λιγώτερα. Αν ο ψηφοφόρος 
αναγράφει περισσότερα ονόματα, το ψηφοδέλτιό του θεωρείται άκυρο. 
Όσα αναφέρονται στην παράγραφο γ' του άρθρου 9 ισχύουν απόλυτα 
και για τα μέλη της Γ εροντίας. 

στ) Την Εφορευτική Επιτροπή αποτελεί η εν ενεργεία Γερόντια με 
πρόεδρο τον Ηγούμενο. 

ζ) Όσα προβλέπονται στο άρθρο .ΐΟ^για τον τρόπο αναγγελίας της 
ημέρας της εκλογής, για την απαρτία για την Εφορευτική Επιτροπή, σε 
περίπτωση που δεν υπάρχει Γ εροντία και για την εξουσιοδότηση, για 
την επίτευξη απόλυτης πλειοψηφίας ή για την επανάληψη της ψηφοφο¬ 
ρίας ή την κλήρωση σε περίπτωση ισοψηφίας, για την υπογραφή του 
Πρακτικού, για την υποβολή και εξέταση ενστάσεων, εφαρμόζονται 
αναλογικά και εδώ, όπως και κάθε άλλη διαδικαστική λεπτομέρεια: Η 
εκλογή των μελών της Γερόντιας μπορεί-να-γίνέτάΓ'και δια βοής. Με 
την υπογραφή του Πρακτικού ολοκληρώνεται και τελειώνει η διαδικα¬ 
σία εκλογής Γ εροντίας, τα μέλη της όμως αναλαμβάνουν αμέσως καθή¬ 
κοντα, αλλά μετά τη λήξη της θητείας της προηγούμενης Γ εροντίας, 
δηλαδή την 1η του προσεχούς Ιανουάριου. 

η) Μέσα σε δεκαπέντε (15) μέρες από την εκλογή η Ηγούμενος υπο- 
βά)λει έγγραφο στον οικείο Επίσκοπο με το οποίο γνωστοποιούνται τα 
μέλη της νέας Γ εροντίας και ζητούνται οι ευλογίες τού. 

θ) Σε περίπτωση που μέλος της Γ εροντίας πεθάνει, παραιτηθεί ή παυ¬ 
θεί, γίνεται νέα εκλογή κατά τις διατάξεις του παρόντος άρθρου, με 
σκοπό την αντικατάστασή του. Αν αυτό συμβεί το τελευταίο έτος της θη¬ 
τείας των μελών της Γ εροντίας, δεν γίνεται νέα εκλογή, αλλά αναπλή- 
ρωση κατά τον τρόπο που προβλέπεται πιο κάτω στην παράγραφο ι του 
άρθρου 13. 

ι) Όσα περιλαμβάνονται στο άρθρο 11 σχετικά με την παύση του 
Ηγουμένου ή την αργία αυτού εφαρμόζονται κατ’ αναλογία και για τα 
μέλη της Γερόντιας. Τις δύο γραπτές συστάσεις στο μέλος της Γερό¬ 
ντιας, που είναι αναγκαίες πριν από την επιβολή της ποινής της παύ- 
σεως, τις κάνει ο Ηγούμενος. Ένα μέλος της Γερόντιας που παραιτή¬ 
θηκε ή παύθηκε μπορεί να εκλεγεί εκ νέου εφόσον εκλείψουν οι λόγοι που 
οδήγησαν στην παραίτηση ή την παύση του. 

Άρθρο 13 

Τα καθήκοντα της Γερόντιας 

α) Γερόντια με Πρόεδρο τον Ηγούμενο, ασκεί τη διοίκηση του Ησυ¬ 
χαστηρίου,, σ’ όλους τους τομείς, εκτός του πνευματικού, διαχειρίζεται 
την περιουσία του αποδέχεται ή αποποιείται δωρεές ή κληρονομιές, συ¬ 
νάπτει δάνεια, προβαίνει σε αγορές και πωλήσεις, αποφασίζει για κάθε 
δαπάνη και γενικά αποφασίζει κυριαρχικά για κάθε υπόθεση και για 
κάθε πράγμα του Ησυχαστηρίου, εκτός από τα ζητήματα εκείνα που 
ρητά με τον Οργανισμό αυτόν υπάγονται στην αρμοδιότητα της Αδελ¬ 
φότητας. 

Τις συμβάσεις τις υπογράφει ο Ηγούμενος με εξουσιοδότηση της Γε- 

ροντίας. 

Έλλειψη εξουσιοδότησης έχει σαν συνέπεια την ακυρότητα της αυμ- 
βάσεως που υπέγραψε και αποτελεί για τον Ηγούμενο πειθαρχικό πα¬ 
ράπτωμα. 

β) Η Γερόντια μπορεί, εφόσον το κρίνει σκόπιμο, να συγκαλεί οποτε¬ 
δήποτε την Αδελφότητα του Ησυχαστηρίου και να ζητά συμβουλευτικά 
τη γνώμη της για οποιοδήποτε ζήτημα. Η σύγκληση της Αδελφότητας 
είναι υποχρεωτική για -:η Γεροντία, εφόσον τούτο το ζητήσουν τα μισά 
και ένα επιπλέον μέλη της Αδελφότητας με έγγραφο στο οποίο αναφέρο- 
νται και οι λόγοι για τους οποίους ζητείται η σύγκληση. Αν η Γερόντια 
δεν συγκαλέσει την Αδελφότητα μέσα σ’ ένα μήνα από την μέρα της 
υποβολής ή του εγγράφου, αυτή συνέρχεται αυτοδικαίως με τη φρο¬ 
ντίδα όσων ζητούν τη σύγκληση της και κυρίως του πρώτου απ’ αυτούς 
έως προς την τάξη. 

γ) Η Γερόντια αποφασίζει μετά από πρόταση του Ηγουμένου για την 
•κουρά των Δοκίμων του Ησυχαστηρίου με Μικρόσχημους ή Μεγαλό¬ 
σχημους Μοναχούς και αναφέρεται εγγράφως στον οικείο Επίσκοπο, ο 
οποίος μέσα σ’ ένα μήνα δίδει την ευλογία του. Αν περάσει η προθεσμία 
για οποιοδήποτε λόγο, η ευλογία θεωρείται ότι έχει δοθεί. Χωρίς την 
απόφαση της Γερόντιας αποκλείεται η κουρά οποιουδήποτε Δοκίμου 
Μοναχού. 

δ) Η Γερόντια ερμηνεύει αυθεντικά τις διατάξεις του Καταστατικού 
όπου αναφέρονται στην εσωτερική λειτουργία του Ησυχαστηρίου, σε συ¬ 
νεργασία με τους ιδρυτές, δικαιούται να τις συμπληρώσει με ειδικό κα¬ 
νονισμό και μεριμνά για την πιστή εφαρμογή τους. 

ε) Η Γ εροντία αποφασίζει μετά από πρόταση του Ηγουμένου για τη 
χειροτονία Αδελφού του Ησυχαστηρίου με Διάκονο ή Πρεσβύτερο, με 
την απολύτως απαραίτητη προϋπόθεση ότι ο Αδελφός έχει στο ακέραιο 
την ηλικία που καθορίζουν οι Ιεροί Κανόνες. Χωρίς την απόφαση της 
Γερόντιας κανείς δεν μπορεί να χειροτονηθεί. 

στ) Η Γ εροντία ορίζει μετά από εισήγηση του Ηγουμένου, το διακό- 
νημα κάθε Αδελφού. Εκλέγει τον Γραμματέα του Ησυχαστηρίου. Επί¬ 
σης εκλέγει μέσα στο πρώτο δεκαήμερο του μηνός Ιανουάριου, οπωσδή¬ 
ποτε από τα μέλη της, τον Οικονόμο, του οποίου η επανεκλογή επιτρέ¬ 
πεται απεριόριστα. 

1. Ο Γραμματέας είναι μόνιμος, μπορεί όμως να αντικατασταθεί από 
τη Γ εροντία λόγω ασθένειας ή ανεπάρκειας ή αταξίας. Παρευρίσκεται 
στις συνεδριάσεις της Γεροντίας και αν ακόμη δεν είναι μέλος της, αλλά 
στην περίπτωση αυτή δεν έχει δικαίωμα ψήφου. Τηρεί τα εξής επτά βι¬ 
βλία του Ησυχαστηρίου: 1) Μητρώο Μοναχών, 2) Μητρώο Δοκίμων, 
3) Βιβλίο Πρακτικών Αδελφότητας, 4) Βιβλίο Πρακτικών Γερόντιας, 
5) Πρωτόκολλο εισάγομένων και εξαγομένων εγγράφων, 6) Κτηματο¬ 
λόγιο, δηλαδή βιβλίο ακίνητης περιουσίας και 7) Βιβλίο κινητής περιου¬ 
σίας του Ησυχαστηρίου, δηλαδή κάθε αντικείμενο που έχει μεγάλη αξία 
κατά την κρίση της Γερόντιας. 

2. Ο Οικονόμος τηρεί το βιβλίο Ταμείου, το βιβλίο εσόδων και εξό¬ 
δων και το βιβλίο απαιτήσεων και υποχρεώσεων του Ησυχαστηρίου. Ο 
Ηγούμενος και ο Οικονόμος κρατούν τα κλειδιά του χρηματοκιβωτίου, 
καθένας ένα διαφορετικό και οι εισπράξεις γίνονται με διπλότυπες απο¬ 
δείξεις που φέρουν την υπογραφή του Ηγουμένου και του Οικονόμου. 

ζ) Η Γ εροντία υπογράφει τον απολογισμό εσόδων και εξόδων λήγο- 
ντος έτους και τον προϋπολογισμό του ερχόμενου έτους, που συντάσσει ο 
Ηγούμενος με τον Οικονόμο και τους υποβάλλει στην Αδελφότητα για 
τελική έγκριση. Η Γερόντια πρέπει να κινείται μέσα στα πλαίσια του οι¬ 
κονομικού προϋπολογισμού κάθε έτους. Οι υπερβάσεις δαπανών μέχρι 
το 20% για κάθε κονδύλιο που αναγράφονται στον προϋπολογισμό επι¬ 
τρέπονται, αλλά γιά μεγαλύτερες υπερβάσεις απαιτείται απόφαση της 
Αδελφότητας. 

η) Η Γερόντια αποφασίζει για την παραμονή για οποιοδήποτε λόγο, 
κατά οποιοδήποτε τρόπο και με οποιαδήποτε ιδιότητα στο Ησυχαστήριο 
κάθε Μοναχού ή Κληρικού που ανήκει σε άλλο Μοναστικό Ίδρυμα για 
πολύ χρόνο και γενικά περισσότερο από δεκαπενθήμερο. Για συντομό¬ 
τερη παραμονή αρκεί η συγκατάθεση του Ηγουμένου. 

θ) Η Γ εροντία, είτε αυτεπάγγελτα, είτε με πρόταση του ενός τρίτου 
(1/3) των μελών του Ησυχαστηρίου, αποφασίζει για τη μεταβολή των 
μη θεμελιωδών διατάξεων του παρόντος Οργανισμού και εισηγείται τα 
δέοντα στην Αδελφότητα, που είναι η μόνη αρμοδία για τα περαιτέρω. 

ι) Η Γερόντια, συνεδριάζει όποτε κληθεί από τον Ηγούμενο ή ζητή¬ 
σουν τη σύγκλησή της δύο μέλη της. Απαρτία υπάρχει όταν παρίστανται 
τρία μέλη. Αν η Γ εροντία είναι τριμελής (Ηγούμενος και δύο μέλη) και 
αν απουσιάζει, λόγω αδείας ή ασθένειας ή υποδικίας ή επιτιμίου ή για 
οποιαδήποτε άλλη αιτία ένα μέλος ή και δύο, καλούνται ως αναπληρω¬ 
τές από τους Αδελφούς κατά την τάξη των πρεσβειών. Σε περίπτωση 
που η Γ εροντία πρόκειται να αποφασίζει για προσωπική υπόθεση ενός 


μέλους της ή και του ίδιου του προέδρου της του Ηγουμένου (π.χ. για τη 
χειροτονία του ή για την ανάληψη κάποιας πνευματικής διακονίας στον 
κόσμο ή για την κίνηση πειθαρχικής διαδικασίας κατ’ αυτού κ.λπ.) τότε, 
αυτός για τον οποίο θα ληφθεί η απόφαση, δε συμμετέχει στη συνεδρία, 
τουλάχιστο κατά το αναφερόμενο μέρος στην υπόθεσή του, οπότε τον 
αντικαθιστά αναπληρωτής σαν να απουσιάζει. Οι αποφάσεις της Γερό¬ 
ντιας λαμβάνονται κατά πλειοψηφία. Σε περίπτωση ισοψηφίας, υπερι¬ 
σχύει η ψήφος του Ηγουμένου ή αν αυτός απουσιάζει, εκείνου που προε¬ 
δρεύει. Όλα τα μέλη οφείλουν κατά την διάρκεια της συνεδριάσεως να 
συμπεριφέρονται μεταξύ τους και προς τον Ηγούμενο με απόλυτο σεβα¬ 
σμό. Όσοι τυχόν διαφωνούν για οποιοδήποτε ζήτημα, πρέπει με σεμνό¬ 
τητα να διατυπώνουν τη γνώμη τους εκθέτοντάς την με σαφήνεια και 
πραότητα. 

ια) Οι αποδείξεις των εισπράξεων και δαπανών πάσης φύοεως δεν 
επιτρέπεται να καταστραφούν πριν από την πάροδο πενταετίας. 

ιβ) Η Γερόντια έχει το δικαίωμα να προσβάλει επ’ αμοιβή ως βοηθό 
Οικονόμου (λογιστή) πρόσωπο ευσεβές εκτός του Ησυχαστηρίου. 

Άρθρου 14 

Περιουσία - Πόροι του Ησυχαστηρίου και διαχείρισή τους. 

α) Περιουσία του Ησυχαστηρίου είναι: 1) Η κτηματική περιουσία που 
αποκτήθηκε νομότυπα από αγορά ή από χαριστική αιτία, καθώς και 
παραχώρηση κρατικής υπηρεσίας. 2) Η τυχόν περιουσία των Αδελφών, 
η οποία μετά την κουρά τους, περιέρχεται στο Ησυχαστήριο. Τούτο γί¬ 
νεται με προηγούμενη χαριστική μεταβίβαση υπό την αίρεση της κου¬ 
ράς. 

Αν κάποιος επιθυμεί πριν από την κουρά να αποξενωθεί από την πε¬ 
ριουσία του και με άλλο τρόπο, αυτό είναι απόλυτο δικαίωμά του. Πά¬ 
ντως την παραμονή της κουράς του δεν πρέπει να έχει κανένα περιου¬ 
σιακό στοιχείο. 

Αν κάποιος γίνει κάτοχος περιουσίας από δωρεά ή κληρονομιά μετά 
την κουρά του, οφείλει να τη μεταβιβάσει χωρίς αναβολή στο Ησυχα¬ 
στήριο. Κανένα απολύτως μέλος της Αδελφότητας δεν δικαιούται να 
έχει προσωπική περιουσία. 

β) Πόροι του Ησυχαστηρίου είναι: 

1. Τα εισοδήματα από τα εργόχειρα των Αδελφών και Δοκίμων, 
αφού απαγορεύεται η εργασία για προσωπικό λογαριασμό. 

2. Οι αποδοχές των Αδελφών που τυχόν εργάζονται εκτός του Ησυ¬ 
χαστηρίου (σε θέσεις Ιεροκηρύκων Εφημερίων, Καθηγητών κ.λ.π.) 
αλλά κατοικούν σ’ αυτό. Αυτοί, με άδεια της Γερόντιας μπορούν να δια¬ 
θέσουν ένα μέρος ή εν ανάγκη και το σύνολο των αποδοχών τους, για 
τους στενούς συγγενείς τους στον κόσμο, αν είναι φτωχοί Το ίδιο 
ισχύει και για Αδελφούς που παίρνουν σύνταξη. 

3. Δωρεές, εισφορές, κληρονομιές, κληροδοσίες κινητών πραγμάτων 
κλπ. 

4. Όσα προσφέρονται στο Ναό του Ησυχαστηρίου. 

5 .Έσοδα από εκμετάλλευση της τυχόν περιουσίας του Ησυχαστηρίου 
ή προερχόμενα από εκδόσεις εντύπων. 

6. Κάθε άλλο έσοδο από χρηστή και νόμιμη πηγή. 

γ) Από τους πόρους του το Ησυχαστήριο μπορεί να δαπανά, με την 
απόφαση της Γ εροντίας, τόσο για έργα αγαθοεργίας, βοήθεια φτωχών 
κλπ., όσο και για την πνευματική τροφοδοσία του λαού (π.χ. δωρεάν 
διανομή εντύπων κ.λ.π.). 

δ) Χωρίς απόφαση της Αδελφότητας η οποία λαμβάνεται με απόλυτη 
πλειοψηφία του συνόλου των μελών, κανένα απολύτως ποσό από οποια¬ 
δήποτε πηγή και αν προέρχεται δε μπορεί να διατεθεί για σκοπό που δεν 
έχει άμεση σχέση με τους σκοπούς ή τις ανάγκες του Ησυχαστηρίου ή 
δεν προβλέπεται από τον παρόντα Οργανισμό. 

ε) Το κτιριακό συγκρότημα του Ησυχαστηρίου και η περιοχή γύρω 
από αυτό μέχρις αποστάσεως 25 μέτρων από κάθε πλευρά του, καθί¬ 
στανται με τον παρόντα οργανισμό, αναπαλλοτρίωτα για πάντα. 

στ) Το Ίδρυμα ως προς το διαχειριστικό του μέρος, είναι ανεξάρτητο, 
αδέσμευτο και αυτοτελές. Εκτός από τα Όργανα του Ησυχαστηρίου, τα 
οποία προβλέπονται από τον παρόντα Οργανισμό, δηλαδή τη Γ εροντία, 
την Αδελφότητα και τα αρμόδια πρακτικά όργανα, κανείς δεν μπορεί να 
αναμειγνύεται ή να παρεμβαίνει με οποιοδήποτε τρόπο στα οικονομικά 
του Ησυχαστηρίου και γενικά στη διαχείρισή τους, χωρίς βέβαια να θί¬ 
γονται οι δικαιοδοσίες του οικείου Επισκόπου και ιδιαίτερα οι προβλεπό- 

μίνες από το άρθρο παρ. 1, εδαφ. στ" του υπ’ αριθ. 390/1972 Κανονι¬ 
σμού της Ιεράς Συνόδου της Εκκλησίας της Ελλάδος «περί των εν 
Ελλάδι Ορθοδόξων Ιερών Μονών και Ησυχαστηρίων». 

Άρθρο 15 
Μετόχια 

α) Το Ησυχαστήριο μπορεί, μετά από πρόταση της Γερόντιας και 
απόφαση της Αδελφότητας, να ιδρύει Μετόχια στην ίδια μεν εκλησια- 
στική περιφέρεια, μετά από συγκατάθεση του οικείου Επισκόπου, σε 
άλλη δε περιφέρεια μετά από συγκατάθεση του εκεί Επισκόπου. 

β) Ναοί ή οικήματα που βρίσκονται σε οποιαδήποτε Λεριοχή και δεν 
ιδρύονται από το Ησυχαστήριο με την πιο πάνω διαδικασία, αλλά πε¬ 
ριέρχονται σ’ αυτό με δωρεά ή διαθήκη ή με άλλο τρόπο, γίνονται κι 
αυτά, με τη νόμιμη διαδικασία. Μετόχια του Ησυχαστηρίου. Η Γερο- 
ντία οφείλει να κάνει γνωστόν επιχώριο Επίσκοπο την υπαγωγή στο 
Ησυχαστήριο κατά τον ανωτέρω τρόπο οποιοσδήποτε Ναού που βρίσκε¬ 
ται στα όρια της Επισκοπής του. 

γ) Σε περίπτωση που κάποιο Μετόχι που βρίσκεται στην ίδια πε¬ 
ριοχή, κριθεί πως έχει ευνοϊκότερες συνθήκες από το κυρίως Ησυχαστή¬ 
ριο, η έδρα του Ησυχαστηρίου μπορεί να μεταφερθεί σ’ αυτό και εκείνο 
που ήταν προηγουμένως Ησυχαστήριο, να μετατραπεί σε Μετόχι, με 
την προϋπόθεση, ότι σ’ αυτό θα συγκατατεθούν τα τρία τέταρτα (3/4) 
του συνόλου των μελών της Αδελφότητας. 

δ) Καθετί που ισχύει σύμφωνα με τον παρόντα Οργανισμό για το κυ¬ 
ρίως Ησυχαστήριο, ισχύει απαράλλακτα και για τα Μετόχια του. Ησυ¬ 
χαστήρια και Μετόχια απαρτίζουν ένα αδιαίρετο σύνολο και έχουν από¬ 
λυτα ενιαία νομική υπόσταση. Τόσο από νομικής όσο και από Εκκλησια¬ 
στικής (Ιεροκανονικής) πλευράς, τα Μετόχια θεωρούνται έδαφος του 
κυρίως Ησυχαστηρίου. 

Άρθρο 16 

Μέτρα κατά απειθαρχίας Αδελφών και Δοκίμων. 

Για τα παραπτώματα των Αδελφών και Δοκίμων και με σκοπό τη 
διόρθωσή τους και την απρόσκοπτη λειτουργία του Ησυχαστηρίου, επι¬ 
βάλλονται σ’ αυτούς τα εξής επιτίμια, ανάλογα με το βάρος των παρα¬ 
πτωμάτων και την ιδιότητα του πταίστου: 

α) Κατ’ ιδίαν νουθεσία. 

. β) Επίπληξη ενώπιον της Γερόντιας, 
γ) Επίπληξη ενώπιον της Αδελφότητας, 
δ) Κομποσχοίνι. 

ε) Απομάκρυνση από την κοινή Τράπεζα για ένα μήνα, 
στ) Απομάκρυνση από την κοινή Τράπεζα για διάστημα μεγαλύτερο 
από ένα μήνα. 

ζ) Παύση από το διακόνημα και ανάθεση άλλου κατώτερου, 
η) Υποβιβασμός στην ιεραρχική σειρά, προσωρινός ή μόνιμος, 
θ) Αργία μέχρι έξι μήνες από τα καθήκοντα του Ηγουμένου ή μέλους 
της Γερόντιας. 

ι) Παύση από το αξίωμα του Ηγουμένου ή μέλους της Γερόντιας, 
ια) Προσωρινή, μέχρι έξι μήνες, αποβολή από το Ησυχαστήριο και 
αποστολή σε άλλο Μοναστικό Καθίδρυμα, ιδίως στο Άγιον Όρος, το 
οποίο καθορίζει ο οικείος Επίσκοπος. (Η ποινή αυτή δεν εφαρμόζεται επί 
Δοκίμων). 

ιβ) Οριστική αποβολή από το Ησυχαστήριο. 

Από τα παραπάνω επιτίμια, εκείνα που δεν ανήκουν στην αποκλει¬ 
στική αρμοδιότητα των Εκκλησιαστικών Δικαστηρίωί, επιβάλλονται 
ανάλογα με τη βαρύτητά τους, από τα όργανα του Ησυχαστηρίου, γιατί 
αποβλέπουν στην τελείωση και σωτηρία των εγκαταβιούντων σ’ αυτό, 
ενώ για τα υπόλοιπα κινείται η μόνιμη διαδικασία επιβολής τους από τα 
Εκκλησιαστικά Δικαστήρια (Ν.5383/1932 που επανήλθε σε ισχύ με το 
άρθρο 9 παρ. 1 τουΝ.Δ. 87/1974). Ειδικώτερα τα τέσσερα πρώτα επι¬ 
τίμια (με τα στοιχεία α, β, γ, δ) επιβάλλονται από τον Ηγούμενο, τα δυο 
επόμενα (με τα στοιχεία ε και στ επιβάλλονται από την Γερόντια, με 
κοινή (κατά πλειοψηφία) απόφαση και τέλος τα δυο επόμενα (με τα στοι¬ 
χεία ζ και η) από την Αδελφότητα, κατά πλειοψηφία του συνόλου των 
μελών της. Η επιβολή από την Αδελφότητα των επιτιμίων (ζ και η) 
αναγγέλεται με την αιτιολογία τους στον οικείον Επίσκοπον και εκζητεί- 
ται η έγκρισή τους. Πριν από την επιβολή οποιουδήποτε επιτιμίου από 
τα αρμόδια όργανα του Ησυχαστηρίου πρέπει να ακουστεί από αυτά ο 
πταίστης, ο οποίος μπορεί να υποβάλει και γραπτή απολογία, για να λη- 
φθεί απαραιτήτως υπ’ όψη κατά την επιβολή του επιτιμίου. Τα υπό¬ 
λοιπα επιτίμια όταν κρίνει η Αδελφότητα από τη σοβαρότητα των παρα¬ 
πτωμάτων πως πρέπει να επιβληθούν στον πταίστη (ένα ή περισσότε¬ 
ρους), εξουσιοδοτεί τον Ηγούμενο ή εκείνον που τον αναπληρώνει, να κι¬ 
νήσει τη διαδικασία για την επιβολή τους από το αρμόδιο Εκκλησια¬ 


στικό Δικαστήριο. Η Αδελφότητα συγκαλείται για το σκοπό αυτό, σε 
έκτακτη σύναξη από τον Ηγούμενο ή τη Γέροντα, βρίσκεται δε σε απαρ¬ 
τία όταν οι παρόντες είναι περισσότεροι από τους απόντες και αποφασί- 
ζεται η απουσία του Αδελφού ο οποίος συμμετέχει στη σύναξη της Αδελ¬ 
φότητας, η οποία έχει συγκληθεί για την υπόθεσή του και υπερασπίζει 
τον εαυτό του, υποχρεωτικά όμως απέχει από την ψηφοφορία. Αν ο εν 
λόγω Αδελφός απουσιάσει, έστω και αδικαιολόγητα, η σύναξη της 
Αδελφότητας αναβάλλεται και ορίζεται νέα. Αν πάλι απουσιάσει και η 
απουσία του δεν οφείλεται σε ασθένεια ή σε άλλους σοβαρούς λόγους, 
κανονίζεται ερήμην. Οι κανονισμοί με το υπ’ αριθμόν ια' επιτίμιο στε¬ 
ρούνται, όσο χρόνο διαρκεί το επιτίμιό τους, από το δικαίωμα να παρί- 
στανται και να ψηφίζουν στις συνάξεις της Αδελφότητας. Αυτοί σε καμία 
απολύτως περίπτωση δεν λαμβάνονται υπόψη κατά την αρίθμηση του 
συνόλου των μελών, όταν εξετάζεται η ύπαρξη απαρτίας σε οποιαδή¬ 
ποτε σύναξη της Αδελφότητας. Ο υπολογισμός της απαρτίας γίνεται 
πάντοτε μετά την αφαίρεση αυτών των Αδελφών από το σύνολο των με¬ 
λών του Ησυχαστηρίου. Η επιβολή του υπ’ αριθμόν ιβ' επιτιμίου, έχει 
σαν συνέπεια την αυτόματη διαγραφή του μέλους από την Αδελφότητα 
του Ησυχαστηρίου. Όσα ορίζονται στην παράγραφο δ' του αριθμού 6, 
τόσο για τα είδη προσωπικής χρήσεως, όσο και για τα περιουσιακά στοι¬ 
χεία του Αδελφού που αποχωρεί, ισχύουν απόλυτα και για τον Αδελφό, 
που αποβάλλεται από το Ησυχαστήριο και μ’ αυτόν τον τρόπο. 

Άρθρο 17 

Σφραγίδα 

Το Ησυχαστήριο έχει σφραγίδα κυκλική, τριμερή, που φέρει στο μέσο 
την εικόνα του ΠΑΝΤΟΚΡΑΤΩΡΟΣ και κυκλικά και περιφερειακά τις 
λέξεις Ιερών ανδρών Ησυχαστήριον «Ο ΠΑΝΤΟΚΡΑΤΩΡ», Μελισσο- 
ΡΚχωρίου Θεσσαλονίκης. 

Άρθρο 18 

Υπογραφή εγγράφων 

Τα έγγραφα του Ησυχαστηρίου τα υπογράφει ο Ηγούμενος θέτοντας 
κάτω από την υπογραφή του τη φράση «και οί συν εμοί εν Χριστώ Αδελ¬ 
φοί». '*"* 

, Άρθρο 19 

Μεταβολή Οργανισμού 

Αυτός ο Οργανισμός μπορεί να μεταβληθεί ως προς τις μη θεμελιώ¬ 
δεις διατάξεις του, μόνο με την συναίνεση των τεσσάρων πέμπτων (4/5) 
του συνόλου των μελών της Αδελφότητας. Οι θεμελιώδεις διατάξεις του 
και ιδιαίτερα όσες καθιστούν το Ησυχαστήριο αυτοτελές, αυτοδιοίκητο 
και ανεξάρτητο ουδέποτε και για κανένα λόγο δεν μεταβάλλονται, αλλά 
παραμένουν δια παντός, θεμελιώδεις διατάξεις είναι όσες αναφέρονται 
στο σκοπό του Ησυχαστηρίου, στο σύστημα διοίκησης, στον τρόπο οικο- 
ΡΚνομικής διαχείρισης και στον τρόπο και τα όργανα έλεγχου των οι¬ 
κονομικών του. 

Άρθρο 20 

Επισκέπτες Προσκυνητές 

α) Οι επισκέπτες και οι προσκυνητές πρέπει να προσέρχονται στο 
Ησυχαστήριο μόνο στις επιτρεπόμενες ώρες, να έχουν ευπρεπή ενδυμα¬ 
σία και να συμπεριφέρονται με κοσμιότητα, σεμνότητα και ευλάβεια, 
όπως αρμόζέι σε τόπους αφιερωμένους στο θεό. 

β) Κανείς δεν μπορεί να διανυκτερεύσει στο Ησυχαστήριο χωρίς την 
άδεια του Ηγουμένου. Φιλοξενούμενα για πολύ χρόνο στο Ησυχαστήριο, 
με ευλογία, ευλαβή πρόσωπα, οφείλουν να προσφέρουν κάποια διακονία 
σ’ αυτό που θα την υποδείξει ο Ηγούμενος. 

γ) Η είσοδος γυναικών μέσα στον περίβολο του Ησυχαστηρίου απα¬ 
γορεύεται απόλυτα. Στο Ησυχαστήριο, που τηρεί και σ’ αυτή την περί¬ 
πτωση ό,τι ισχύει στο Άγιον Όρος, καθιερώνεται το «άβατο» για τις γυ¬ 
ναίκες. Επιτρέπεται, όμως, η υποδοχή η φιλοξενία τους σε ιδιαίτερο ξε¬ 
νώνα που θα βρίσκεται έξω από τον περίβολο του Ησυχαστηρίου και η 
συμμετοχή τους στη λατρεία σε κατάλληλο του καθολικού. 

Άρθρο 21 

Περίπτωση διάλυσης 

α) Το Ησυχαστήριο θεωρείται ότι υφίσταται και αν ακόμη απομείνει 
σ’ αυτό ένας μόνον Αδελφός. Σ’ αυτή την περίπτωση, ο Αδελφός αυτός 
αντικαθιστά όλα τα όργανα του Ησυχαστηρίου, δηλαδή, Ηγούμενο, Γε¬ 
ρόντια, Αδελφότητα. Αν δεν απομείνει κανείς Αδελφός στο Ησυχαστήριο 
και περάσει πενταετία χωρίς να βρεθεί ούτε ένα πρόσωπο που να επιθυ- 

μεί να εγκαταβίωσει σ’ αυτό, τότε όλη η περιουσία του περιέρχεται στο 
σωματείο ή στο σύλλογο που υφίστανται ή θα ιδρυθούν κατά τα οριζό¬ 
μενα στην παράγραφο 2 του άρθρου 3 του παρόντος Οργανισμού για να 
χρησιμοποιηθεί για πνευματικό, πάντα, σκοπό. 

β) Αν για οποιαδήποτε άλλη αιτία διαλυθεί το Ησυχαστήριο, η πε¬ 
ριουσία του περιέρχεται όπου έχει ορίσει η Αδελφότητα, σύμφωνα με την 
προηγούμενη παράγραφο, η αν δεν υπάρχει τέτοια απόφαση, όπου θα 
αποφασίσουν όσοι θα αποτελούν την Αδελφότητα κατά το χρόνο της διά¬ 
λυσής του. Εκκαθαριστές της περιουσίας είναι όσοι θα διοικούν τότε την 
Αδελφότητα σύμφωνα με τον παρόντα Οργανισμό. Αν, τέλος, δεν υπάρ¬ 
ξει καμμιά απόφαση της Αδελφότητας παλαιότερη ή πρόσφατη, για την 
τύχη της περιουσίας του Ησυχαστηρίου, τότε αυτή περιέρχεται στην οι¬ 
κεία Μητρόπολη, η οποία είναι υποχρεωμένη να μεριμνήσει να ευρεθούν 
πρόσωπα, σε ευνοϊκό χρόνο, που θα επιθυμούν να εγκατασταθούν στο 
διαλυμένο Ησυχαστήριο και να συνεχίσουν την λειτουργία του. Σε περί¬ 
πτωση αδυναμίας ανασυστάσεως και επαναλειτουργίας του Ησυχαστη¬ 
ρίου, η περιερχόμενη στην Εκκλησία περιουσία, μπορεί να διατεθεί για 
την εκλπήρωση άλλου πνευματικού ή φιλανθρωπικού σκοπού, κατά την 
κρίση του οικείου Επισκόπου. 

Μεταβατική Διάταξη 

α) Με ομόφωνη γνώμη των ιδρυτών του Ησυχαστηρίου, ως προσω¬ 
ρινός Ηγούμενος ορίζεται ο Αρχιμανδρίτης Χρήστος - Κύριλλος Κεχα- 
γιόγλου του Αθανασίου. Ο προσωρινός Ηγούμενος κατά τους πρώτους 
μήνες της λειτουργίας του Ησυχαστηρίου και μέχρι να εκλεγούν τά δυο 
πρώτα μέλη της Γερόντιας, θα ασκεί και τα καθήκοντα της Γερόντιας. 


Αμέσως μετά την εκλογή των δυο πρώτων μελών, ο Ηγούμενος θα συ¬ 
γκροτήσει μαζί τους την πρώτη Γερόντια με προσωρινό χαρακτήρα. 

β) Οι τρεις αυτοί, προσωρινός Ηγούμενος και προσωρινά μέλη της 
Γεροντίας, οφείλουν το αργότερο μέσα σε τρία χρόνια από την ημερομη¬ 
νία αναγνωρίσεως του Ησυχαστηρίου, με Προεδρικό Διάταγμα, να συ- 
γκαλέσουν την Αδελφότητα για εκλογή οριστικού Ηγουμένου και τακτι¬ 
κής Γερόντιας. 

γ) Ο παρών Οργανισμός κατ’ άρθρο και στο σύνολο του εγκρίθηκε 
και επευλογήθηκε από τον οικείο Επίσκοπο, δηλαδή το σεβασμιώτατο 
Μητροπολίτη Λαγκαδά ΣΠΥΡΙΔΩΝΑ και από την Ιερά Σύνοδο της Εκ- 
. κλησίας της Ελλάδος με το έγγραφό της με αριθμό πρωτοκόλλου 986/ 
533/8.5.1989 με το οποίο δίνει και την κανονική του συγκαταθέση για 
την ίδρυση του Ησυχαστηρίου μαζί με τις πατρικές του ευχές, για την 
πνευματική προκοπή του ιερού Ιδρύματος προς Δόξαν του εν Τριάδι Ευ¬ 
λογητού Θεού μας. 

Στον Αναπληρωτή Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Ιανουάριου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

